1961 թվականին Բյուրականի աստղադիտարանում տեղակայվում է աշխարհում ամենամեծ դիտակներից մեկը՝ Շմիդտի սիստեմի դիտակը, որի հայելու տրամագիծը 132 սմ է, մուտքի բացվածքը՝ 100 սմ: Դիտակն օժտված է աշխարհում ամենամեծ՝ 100 սմ տրամագիծ ունեցող երեք օբյեկտիվ պրիզմաներով, որոնց միջոցով հնարավոր է ստանալ աստղերի և գալակտիկաների սպեկտրներ: Ունենալով մեծ լուսաուժ (1:2), այն հանդիսանում է մի հզոր գործիք՝ թույլ գալակտիկաների և միգամածությունների լուսաչափական և գունաչափական ուսումնասիրություններով զբաղվելու համար: Դիտակը պատրաստել է Լենինգրադի օպտիկա-մեխանիկական միավորումը: